# Revolta Malabar

La Revolta Malabar (anglès "Moplah Rebellion" o "Moplah Riots", malaiàlam "മാപ്പിള ലഹള" Māppiḷa Lahaḷa) fou una rebel·lió dels mappila a l'Índia del Sud el 1921 durant l'època colonial del Raj Britànic.

## Història

Fou la rebel·lió més important dels mappila (anomenats moplah en els documents britànics), poble musulmà de la costa Malabar. Representà la culminació d'un procés d'opressió social i colonial. Els mappiles, poble tradicionalment pacífic fou influenciat durant el segle XVIII per les polítiques religioses militants de Mysore durant els regnes de Haidar Ali i Tippu Sultan. La victòria britànica sobre Mysore el 1792 va pacificar la zona i a partir de llavors les autoritats britàniques varen adoptar polítiques de deferència vers les autoritats locals hindús i de desconfiança vers els musulmans de la zona, inclosos els mappiles. Aquests, decebuts i irritats per l'actitud de les autoritats colonials, varen fer no menys de 51 rebel·lions entre 1921 i 1921.
La revolta de 1921 va ser el desenllaç final de la sèrie de petites revoltes frustrades i va tenir un caràcter radical musulmà. Els mappila pensaven que matar a un terratinent era un mèrit religiós i afavoria llur causa; la mort combatent un estat colonial en un gihad assegurava els beneficis del martiri.
Després de sis mesos de disturbis, sobretot a la ciutat de Manjeri a la zona de Malappuram, els anglesos van ofegar la revolta amb determinació i contundència i la zona es va pacificar.

## Vegeu també

* Mappila

## Referències

* ↑ U.M. Kupferschmidt, The Supreme Muslim Council: Islam under the British Mandate for Palestine, 1987, ISBN 978 9004079298

## Bibliografia

* David Arnold, 1982, "Islam, the Mappilas and Peasant Revolt in Malabar," Journal of Peasant Studies 9:4 (July) pp 255-265.
* Marshall Bouton, Agrarian Radicalism in South India (Princeton, 1985).
* Stephen Dale, 1980, Islamic Society on the South Asian Frontier: The Mappilas of Malabar, 1498-1922 (Oxford: Clarendon Press)
* D.N. Dhanagare, 1975, Agrarian Movements and Gandhian Politics (Agra: University Press)
* "Agrarian Conflict, Religion and Politics: the Moplah Rebellions in Malabar in the Nineteenth and Early Twentieth Centuries, Past and Present" 1983
* Peasant Movements in India (New Delhi: Oxford University Press).
* Ranajit Guha, 1984, Elementary Aspects of Peasant Insurgency in Colonial India (New Delhi: Oxford University Press).
* Robert Hardgrave, Jr., 1977, "The Mappilla Rebellion, 1921: Peasant Revolt in Malabar," Modern Asian Studies11.1.
* R.H. Hitchcock, 1925, A History of the Malabar Rebellion, 1921 (Madras: Government Press).
* Dilip M. Menon, 1994, Caste, Nationalism and Communism in South India: Malabar, 1900-1948 (Cambridge: Cambridge University Press).
* K. N. Panikkar, 1979, "Peasant Revolts in Malabar in the Nineteenth and Twentieth Centuries"
* A. R. Desai, Peasant Struggles in India (Bombay: Oxford University Press).
* Panikkar, K.N. Against Lord and State: Religion and Peasant Uprisings in Malabar, 1836-1921. Delhi: Oxford University Press,1989.
* P. Radhakrishnan, Peasant Struggles, Land Reforms and Social Change: Malabar 1836-1982. London: Sage, 1989.
* Peasant Wars of the Twentieth Century (Nova York: Harper and Row), 1969

## Enllaços externs

* The Malabar Campaign (Moplah Rebellion) Arxivat 2013-11-10 a Wayback Machine.